ডিজিটাল মুদ্রার ধারণা প্রথম কে দিয়েছিলেন ?
ডিজিটাল মুদ্রা
১৯৮৩ সালে ডেভিড চৌম তার গবেষণা পত্রে ডিজিটাল মুদ্রার ধারণা দিয়েছিলেন। ১৯৯০ সালে তিনি ডিজিক্যাশ (DigiCash) একটি ইলেকট্রনিক নগদ সংস্থা (ক্যাশ কোম্পানি) প্রতিষ্ঠা করেন। আমস্টারডামে তার গবেষণার বাণিজ্যিক বিকাশ ঘটানোর জন্য তিনি এটি করেন।
কাগজের টাকা
ধারণা করা হয়, খ্রিস্টপূর্ব ২য় শতকে চীনে এবং প্রায় একই সময়ে ভূমধ্যসাগরীয় নগররাষ্ট্র কার্থেজে চামড়া বা চামড়ার কাগজে (পার্চমেন্ট) তৈরি দীর্ঘস্থায়ী হালকা বস্তুকে চাহিবামাত্র অর্থ পরিশোধের জন্য ব্যবহার করা শুরু হয়। বিশাল পরিমাণের অর্থ তাম্রমুদ্রা বা অন্যান্য ধাতব মুদ্রা দিয়ে পরিশোধ করার সময় মুদ্রাগুলিকে পরিবহনের সময় সমস্যা সৃষ্টি হত। সেটি এড়ানোর জন্যই কাগজের মুদ্রার প্রচলন হয়।